Electrón

Un electrón ye una particla subatomica con carga electrica negativa. No tien garra estructura conoixita y se la considera una particla puntual, por ixo ye tamién una particla elemental, perteneixient a o grupo d'o leptons.

L'electron fue identificau como una particla en 1897 por Joseph John Thomson y o suyo equipo de fisicos britanicos Thomson, J.J., "Cathode Rays", Philosophical Magazine, vol 44, p. 293 (1897) . L'antiparticla correspondient ye o positrón, identico a l'electrón pero con carga electrica positiva, de manera que cuan s'achuntan s'aniquilan producindo dos u mas fotons. A creyación d'una parella electrón-positrón se puet producir a partir de fotons de radiación gamma con prou enerchía. Particle Or Wave: The Evolution of the Concept of Matter in Modern Physics. Charis Anastopoulos. Princeton University Press 2008. pach. 236–237 ISBN 0-691-13512-6

O electrón presenta una carga electrica de -1,6 × 10−19 coulombs, considerata a carga elemental, y una masa en reposo de 9,10 × 10−31 kg. As dos magnituz, asinas como o momento angular intrinseco u spin tienen valors constants. Se representa por un regular como e-.

O electrón fa parti d'o grupo d'os fermions porque tien un spin d'1/2. Cumple, por tanto, a mecanica estatistica de Fermi-Dirac.

Ta fer-mos una ideya d'a grandaria d'un electrón, se podría dir que si fuese una moneda de dos euros, o nuclio d'un atomo sería como un campo de futbol.

O electrón que ocupa tot solenco un orbital atomico u molecular se diz electrón celibatario u electrón solitario.

 Referencias 

Categoría:Atomo
Categoría:Leptons
Categoría:Particlas elementals